Blitsbokke die keer Aussies se tier | Netwerk24
Deur Marnus Kok 01 Junie 2019 19:50
Dit was so hittete of Australië het die Blitsbokke 'n tweede agtereenvolgende week geklop.
Suid-Afrika het die Aussies Saterdag naelskraap met 19-17 in hul laaste groepwedstryd by die sewestoernooi in Parys geklop.
Met die oorwinning het die Blitsbokke eerste in hul groep geëindig, en kom nou Sondag om 12:34 teen Samoa in die kwarteindronde te staan.
Suid-Afrika was teen die Aussies vroeg met 14-0 voor, voordat die hy twee drieë kort voor rustyd afgestaan het. Wat effens kommerwekkend is, is dat die Blitsbokke 'n duikslag of twee verbrou het, en ook 'n keer omgekeerde besit afgestaan het.
JC Pretorius se lopie toe hy afgesit het om te gaan druk, was 'n lus vir die oog. Hy is sterk en het hom letterlik deur 'n Aussie se verdediging gedwing.
Suid-Afrika 19 (14): Drieë: Justin Geduld, JC Pretorius, Impi Visser. Doelskoppe: Branco du Preez (2).
Australië 17 (10): Drieë: Matthew Hood, Maurice Longbottom, William Maddocks. Doelskop: Lewis Holland.